stanford-oval/wikipedia huggingface dataset:
You Don't Own Me
גרסאות כיסוי > גרסתה של גרייס

לשיר בוצעה גרסת כיסוי על ידי הזמרת וכותבת השירים האוסטרלית גרייס, ויצא כסינגל הבכורה שלה. הוא מציג את הראפר האמריקאי ג'י איזי. גרסת גרייס הופקה על ידי קווינסי ג'ונס, שהפיק גם את ההקלטה המקורית של לסלי גור, ופרקר איג'יל. הוא יצא לאור ב-17 במרץ 2015, חודש לאחר מותה של לסלי גור, והגיע למקום הראשון במצעד המוזיקה האוסטרלי - ARIA, לאחר מכן קיבל אישור של 3× פלטינה מטעם ה־ARIA. השיר זכה להצלחה גם בניו זילנד, והגיע במקום החמישי במשך שבועיים רצופים, ובבריטניה הגיע לשיא במקום הרביעי.
בריאיון ל־House of Fraser, אמרה גרייס "[קווינסי ג'ונס] סיפר לי איך השיר יצא במהלך התנועה הפמיניסטית ואיך הוא היה אמירה כה חזקה. אהבתי את השיר, התחלתי לחקור על לסלי גור והתאהבתי בה כאומנית. [אתה לא הבעלים שלי] ממש עורר בי השראה."
השיר יצא ברחבי העולם ב-17 במרץ 2015 ועלה לגדולה בבריטניה כשהוא משמש בפרסומת חג המולד של House of Fraser לשנת 2015. הוא בוצע גם על ידי מתמודדת ה־X Factor, לורן מוריי, ב-28 בנובמבר 2015 ועל ידי מאט טרי ב-8 באוקטובר 2016. החשיפה המוגברת לשיר עזרה לו לעלות לשיא של מקום רביעי במצעד הסינגלים הבריטי. השיר הוצג בטריילר השלישי לסרט משנת 2016, "יחידת המתאבדים" והופיע באלבום הפסקול של הסרט.
השיר נכלל בפתיחת הפרק השמיני של הסדרה ריברדייל במרץ 2017, כמו כן, גם במוזיקת רקע עבור תשדיר הפרסומת לרכב משנת 2018, פורד מוסטנג GT, עם הלן האנט ואוון רייצ'ל ווד.
קליפ בבימויו של טיילור כהן יצא לאור ב-1 ביוני 2015.
הערות שוליים

↑  "Nirvana, Bowie, R.E.M. Songs Among Grammy Hall of Fame's 2017 Inductees". Rolling Stone.
↑  Will Stos (2012). "Bouffants, Beehives, and Breaking Gender Norms: Rethinking 'Girl Group' Music of the 1950s and 1960s". Journal of Popular Music Studies. 24 (2): 117–154. doi:10.1111/j.1533-1598.2012.01322.x.
↑  "Biography - Lesley Gore". Biography.com. נבדק ב-2016-09-27.
↑  "Lesley Gore, Teenage Voice of Heartbreak, Dies at 68". הניו יורק טיימס. 16 בפברואר 2015. נבדק ב-27 בספטמבר 2016. {{cite news}}:  (עזרה)
↑  Richie Unterberger. "You Don't Own Me - Lesley Gore | Song Info". AllMusic. נבדק ב-2016-09-27.
↑  "You Don't Own Me Song Facts". Songfacts.com. נבדק ב-2016-09-27.
↑  Michèle Richard - Je suis libre at YouTube
↑   You Don't Own Me, בביצוע You Don't Own Me - YouTube, סרטון  באתר יוטיוב
↑  הגרסה ביוטיוב
↑  אלה לי להב – "You Don’t Own Me" - הכוכב הבא, באתר מאקו, ‏20.11.2019
↑  "iTunes Store (AU) - Music - Grace - You Don't Own Me (feat. G-Eazy) - Single". iTunes Store (AU). 17 במרץ 2015. נבדק ב-15 באפריל 2016. {{cite web}}:  (עזרה)
1 2  "Grace - The Voice Behind our Christmas Avert". House of Fraser. אורכב מ-המקור ב-2016-02-05. נבדק ב-16 באפריל 2016. {{cite web}}:  (עזרה)
↑  "This is who covers Lesley Gore's You Don't Own Me in the Suicide Squad trailer". Metro. נבדק ב-11 באפריל 2016. {{cite news}}:  (עזרה)
↑  Kaufman, Gil (17 ביוני 2016). "'Suicide Squad' Soundtrack: Skrillex & Rick Ross, Panic! at the Disco Cover 'Bohemian Rhapsody' & More". Billboard. נבדק ב-22 ביוני 2016. {{cite web}}:  (עזרה)
↑  "Grace - You Don't Own Me ft. G-Eazy". YouTube. 1 ביוני 2015. נבדק ב-16 באפריל 2016. {{cite web}}:  (עזרה)
| --- | --- |
בקרת זהויות :  MusicBrainz release group: dc1eb7e5-b7e2-4770-a687-57f092fe8934  MusicBrainz work: 296474ba-ba4b-3879-bdff-1636752d37e2
קליי מילנר ראסל

| --- | --- |

 לידה:  1 באוגוסט 1999 (בן 25) טאוור האמלטס, הממלכה המאוחדת 
 סוגה מועדפת:  אופרת סבון 
 מדינה:  הממלכה המאוחדת 
 פרופיל ב-IMDb
 
ברנבי קליי מילנר ראסל (באנגלית: Barnaby Clay Milner Russell נולד ב-25 ביולי 1999) הוא שחקן אנגלי, הידוע בזכות תפקידו כבובי ביל באופרת הסבון איסטאנדרס מאז 2019.
ביוגרפיה

ברנבי קליי מילנר ראסל נולד ב-25 ביולי 1999 בטאואר האמלטס, לונדון, אנגליה.
קריירה

מילנר ראסל החל את קריירת המשחק שלו ב-2013 כשהופיע בסרט הקצר "הצנחן". בשנת 2016, הוא כיכב בסרט הקצר "גרפיטי" בתור ארצ'י, ילד שמתמודד עם אובדן אביו ומשתמש בגרפיטי כדי ליצור קשר מחדש עם אמו. בשנת 2019, ראסל הופיע בסרט County Lines בתור ביילי.
ביוני 2019, פורסם כי מילנר ראסל לוהק לתפקיד באופרת הסבון, איסטאנדרס כשחקן החמישי שלוקח על עצמו את תפקיד בובי ביל.  הסצנות הראשונות שלו שודרו ב-13 ביוני 2019 כשהדמות משתחררת מהכלא בעקבות רצח אחותו, לוסי ביל (הטי בייווטר).    כמה מהסיפורים המרכזיים שלו כבובי כללו את הדמות שהמירה את דתו לאסלאם ולאחר מכן הפכה לקורבן של פשע שנאה, סובל מ- הפרעה טורדנית-כפייתית, ההתאהבות שלו בדוטי קוטון (מילי זירו), מערכת היחסים שלו עם דנה מונרו (ברברה סמית') והחברות שלו. עם פרדי סלייטר (בובי ברייזיר).       על גילומו של בובי, ראסל היה מועמד לפרס השחקן העולה החדש הטוב ביותר בטקס פרסי "Inside Soap" לשנת 2020.
פילמוגרפיה

| שנה | שם התוכנית / סרט | תפקיד | הערות |
| --- | --- | --- | --- |
| 2013 | הצנחן |  | סרט קצר |
| 2016 | גרפיטי | ארצ'י | סרט קצר |
| 2019 | County Lines | ביילי | תפקיד קולנועי |
| 2019-הווה | איסטאנדרס | בובי ביל | תפקיד קבוע |
פרסים ומועמדויות

| שנה | פרס | קטגוריה | עבודה | תוצאה | הערות |
| --- | --- | --- | --- | --- | --- |
| 2020 | Inside Soap Awards | מצטרף חדש ביותר | איסטאנדרס | מועמדות |  |
ארבעה אחים (שיר)

| --- | --- |
 סינגל בביצוע נעמי שמר
 מתוך האלבום "נעמי שמר שרה נעמי שמר"
 יצא לאור:  1968 
 סוגה:  מוזיקה פופולרית 
 שפה:  עברית 
 כתיבה:  נעמי שמר 
 לחן:  נעמי שמר 
 
"ארבעה אחים" הוא שיר שכתבה והלחינה נעמי שמר. השיר מתכתב עם דמויותיהם של ארבעת הבנים, המופיעות בהגדה של פסח. השיר פורסם לראשונה בשנת 1968. השיר מופיע באלבומיה של שמר, נעמי שמר שרה נעמי שמר ובארץ להד"ם.
תוכן השיר

גיבורי השיר הם ארבעה אחים אשר יוצאים מתוך ההגדה. ושלושה מהם נענשים על ידי זיווג המתאים לו. האח חכם נושא לאישה חכמה, הרשע נושא "מרשעת איומה", והתם נושא לאישה את זו התמימה. האח "שאינו יודע לשאול" חוזר להגדה והוא פוגש את האישה היפה מכולן, שלובי ידיים הם חוזרים מנדודיהם בעולם אל תוך ההגדה. בבית האחרון בשיר מבקשת המשוררת להסביר לקהל המאזינים כי אין טעם לשאול לאן נדדו שאר האחים כי "אסור לשאול יותר מדי" כמו מבקשת לומר כי יש ללמוד מהאח הרביעי זו שההגדה לא מרחיבה עליו במיוחד.
שלא כמו בהגדה בה מופיעים דמויות הבנים בהם דיברה התורה, בשיר מתוארים ארבעה אחים ובניגוד להגדה בשיר נעדר אביהם של האחים ולכן לא קיים השיח סביב חג הפסח בהקשריו החינוכיים והערכיים. האח הרביעי, "זה שלא ידע לשאול" מופיע אחרון בהגדה ובשיר. חוסר יכולתו לשאול, נתפס כבורות, חוסר יכולת להבחין בנעשה ואדישות. בניגוד לכתוב בהגדה, דמותו של האח שאינו יודע לשאול מועצמת מהם בתיאור בשיר הוא יוצא מההגדה, הוא נע בדרכים ומשיג את זו היפה מכולן. יתרה מכך שמר מקדישה לאח הרביעי בית שלם, ומתארת אותו כנעלה על אחיו. בשיר הוא פעיל יותר מאחיו, ואף הוא תחילה "לקח" את בת הזוג שלו, אחר כך הוא "שילב ידו בתוך ידה", כאומר לה: "אני שלך ואת שלי". אולי לכן, שלא כאחיו, הוא היחיד שמצא לצדו אישה, המאופיינת בשיר לא כמי שאינה יודעת לשאול, אלא כאישה יפה. בשיר מיוחס לאח שאינו יודע לשאול הצו "והגדת", שבניגוד לאחיו הוא חוזר עם אשתו להגדה.
יש הטוענים כי בשיר מעבירה שמר ביקורת על מי שבחרו לרדת מהארץ.
בשנת 1974 בוצע השיר על ידי שלמה ארצי ואושיק לוי בתוכנית "איזה חג לי" ששודרה בערוץ הראשון לכבוד חג הפסח. ביצועים מוכרים נוספים הם של להקת סקסטה., חני נחמיאס ושל ורדינה כהן.
הערות שוליים

↑  ארבעה אחים – מילים וביצועים | שמר, נעמי, 1930-2004 מלחין מבצע מחבר | מוזיקה | הספרייה הלאומית, באתר www.nli.org.il
↑  תלמוד ירושלמי, מסכת פסחים,  פרק י', הלכה ד' (דפוס וילנא: דף ע', עמוד ב')
↑  מכילתא על שמות יג פסוק יד
1 2  עופרה עופר אורן, נעמי שמר, "ארבעה אחים": שיר קליל, או ביקורת מובלעת?, באתר עופרה עופר אורן | סופרת ספרים, ‏2017-04-20
↑  המטה למורשת ולתרבות ישראל, פסח וארבעה בנים, מדריך למורה, 2010
↑   ארבעה אחים, סרטון בערוץ "tvmusiceducation", באתר יוטיוב (אורך: 01:55)
↑   ארכיון שיר ישראלי - רון בכר - לקט גרסאות השיר ארבעת האחים - נעמי שמר שלמה ארצי סקסטה - פסח שמח, סרטון בערוץ "אוצרות ארכיון ישראלי - רון בכר - Israeli archive", באתר יוטיוב (אורך: 05:24)
בשירה של שמר ארבעת הבנים הם אחים שנדדו בעולם.


"ארבעה בנים" הוא מדרש המופיע בכמה מקומות בספרות חז"ל ונקבע בהגדה של פסח. המדרש מפרט ארבעה סוגי בנים: חכם, רשע, תם ושאינו יודע לשאול, שעל פי המדרש דיברה התורה עליהם, במצווה לספר את סיפור יציאת מצרים, וחילקה בסוגי התשובות, המתאימות לכל אחד מהם.


בתמונה: עיבוד מודרני מתוך הגדת שיק מאת ארתור שיק לדמויות ארבעת הבנים, לודז', 1934.
MongoDB

| --- | --- |


 מפתח:  .MongoDB Inc  (נקראה בעבר "10gen")
 מחזור חיים:  2009–הווה (כ־16 שנים)
 גרסה אחרונה:  8.0.4 (9 בדצמבר 2024) 
 מערכת הפעלה:  חוצה-פלטפורמות
 נכתבה בשפות:  C++,  C, JavaScript
 סוג רישיון:  v3.0 GNU AGPL
 קוד מקור:  https://github.com/mongodb/mongo 
 קטגוריה:  מסד נתונים מסוג NoSQL דירוג DB-Engines: מקום 5 בעולם ומקום ראשון מבין בסיסי NoSQL (יולי 2021)
 www.mongodb.org
 
משרדי MongoDB בפאלו אלטו
MongoDB (מתוך המילה האנגלית Humongous, שמשמעה עצום, כדי לרמז על עבודה עם נתוני עתק (big data), בעברית מונגודיבי) הוא מסד הנתונים המוביל בעולם בקטגוריית NoSQL, ובין חמשת המובילים בכל הקטגוריות.
מסד הנתונים נשען על מבנה של מסמך (Document-Oriented Database) בניגוד למסדי נתונים טבלאיים (כמו SQL Server, Oracle ו MySQL) העובדים מעל טבלאות מקושרות. מבנה המסמכים עובד מעל מימוש של JSON הנקרא על ידי MongoDB ‏BSON (עקב שמירה המידע בינארית - Binary JSON).
MongoDB הוא תוכנה חופשית וזמין תחת הרישיונות: AGPL 3.0 ורישיון אפאצ'י (לדרייברים).
MongoDB הוא מוצר חוצה-פלטפורמות. מסד הנתונים כתוב בשפות C, Javascript ו-++C.
על פי מדד DB-Engines מסוף 2018 היה MongoDB מסד הנתונים החמישי בעולם (עבור כל סוגי מסדי הנתונים, כולל מסדי נתונים טבלאיים) ובמקום הראשון מבין מערכות ניהול מסד נתונים NoSQL.
היסטוריה

פיתוח המוצר החל בחברת 10gen של אליוט הורוביץ והגרסה הראשונה שוחררה בשנת 2009.
אף על פי שהגרסה הראשונה יצאה רק ב-2009, מסד הנתונים צבר פופולריות בקהילת המפתחים במהירות, והוא נחשב למוביל בתחום ה-NoSQL.
באוקטובר 2013 גייסה החברה השקעה מחברת "Salesforce" בגובה 150 מיליון דולר. השקעה זו העמידה את החברה הצעירה על שווי שוק של 1.2 מיליארד דולר אמריקני.
בדצמבר 2014 רכשה MongoDB את Wired Tiger, חברה שסיפקה שירות מסד נתונים מבוסס קוד פתוח עם ביצועים מהירים במיוחד. לאחר הרכישה פורסם כי משתמש יוכל לבחור בקוד את סוג מסד הנתונים אשר יעבוד איתו ומנוע Wired Tiger יתמוך בממשק הרגיל של MongoDB.
בינואר 2015 פתחה בסבב גיוס נוסף של כ-100 מיליון דולר. שווי החברה המוערך קפץ לכ-1.6 מיליארד דולר.
באוקטובר 2017 הונפקה החברה בנאסד"ק ולאחר יממה הגיעה לשווי שוק של כ-1.6 מיליארד, בדומה להערכת השווי של סיבוב הגיוס מ-2015.
ביולי 2021 שוחחרה גרסה 5, החידושים בגרסה כוללים ממשק תכנות יישומים חסין שדרוגים, שדרוג הצפנת הנתונים ושדרוג ה "Shard Key" בלי צורך בכיבוי מסד הנתונים.
מאפיינים עיקריים > שאילתות אָד הוֹק

MongoDB תומך בחיפושי שדה, שאילתת טווח וביטוי רגולרי. שאילתות יכולות להחזיר שדות ספציפיים של מסמכים ולכלול גם פונקציות JavaScript המוגדרות על ידי המשתמש. ניתן גם להגדיר שאילתות להחזיר מדגם אקראי של תוצאות בגודל נתון.
מאפיינים עיקריים > פעולות אגרגציה

MongoDB תומך בפעולות אגרגציה המשמשות לעיבוד רשומות מידע והחזרת תוצאה מעובדת. פעולות האגרגציה אוספות נתונים מהמסמכים במסד הנתונים ומחזירות ערך יחיד המחושב על ידי הפעולות שהוגדרו באגרגציה. דוגמאות לפעולות אגרגציה כוללות סינון נתונים לפי קריטריונים, פעולות הטלה (בחירת שדות ספציפיים מתוך הרשומות) ופעולות קיבוץ כגון ספירה, חישוב סכום או ממוצע.
מאפיינים עיקריים > ביצוע JavaScript בצד השרת

JavaScript יכול לשמש בשאילתות, בפונקציות אגרגציה (כמו MapReduce) ולשלוח ישירות למסד הנתונים לביצוע.
מאפיינים עיקריים > אוספים מוגבלים

MongoDB תומך באוספים בגודל קבוע הנקראים אוספים מוגבלים. סוג זה של אוסף שומר על סדר ההכנסה וכאשר הגודל המוגדר הושג, מתנהג כמו תור מעגלי.
ראו גם

Redis
קסנדרה
הערות שוליים

↑  כך למשל באתר החברה, אך הכתיב העברי לא נפוץ
↑  DB-Engines Ranking, באתר DB-Engines
↑  MongoDB Raises $150M For NoSQL Database Technology With Salesforce Joining As Investor, באתר TechCrunch, אוקטובר, 2013
↑  NoSQL startup MongoDB is aiming to raise $100 million and has already taken in $79.9 million, באתר gigaom, ינואר 2015
↑  MongoDB finishes up 34% in database IPO, באתר TechCrunch, ‏19 באוקטובר 2017
↑  MongoDB Launches MongoDB 5.0 With New and Enhanced Capabilities, באתר HostAdvice, ‏15 ביולי 2021
↑  MongoDB MongoDB 5.0: Guide to What’s New, באתר MongoDB, ‏13 ביולי 2021
↑  MongoDB aggregation
| --- | --- |
בקרת זהויות :  NLI: 987007384178205171  BnF: cb16963009m (data)  GND: 7724020-0  LCCN: no2011130709  SUDOC: 185552552  VIAF: 174499323   WorldCat (עם VIAF): 174499323
פרס אוסקר הנדלר

| --- | --- |
 תיאור:  פרס בתחום האמנות
 מדינה:  ישראל 
 הגוף המעניק:  לוחמי הגטאות, בפסקה זו רשומה אחת נוספת שטרם תורגמה 
 תקופת הפרס:  1985–הווה (כ־40 שנה) 
 נקרא על שם:  אוסקר הנדלר
 
פרס אוסקר הנדלר הוא פרס בתחום האמנות המוענק על ידי קיבוץ לוחמי הגטאות ומשפחת הנדלר מדי שנה, מאז 1985.
טקס הענקת הפרס נערך בגלריה בקיבוץ ומלווה בתערוכה מיצירות האמן הזוכה, הפתוחה שבועות מספר.
אוסקר הנדלר, ממייסדי קיבוץ לוחמי הגטאות, היה שוחר אמנות, טיפח אמנים רבים ותמך בהם. קרן לזכרו הוקמה בשנת 1985 על ידי חברי הקיבוץ. הקרן מעניקה מדי שנה את הפרס הכספי על שמו של הנדלר לאמן צעיר הנמצא בשלבים מוקדמים של דרכו האמנותית ועבודותיו נושאות חותם אישי ומאופיינות בטיב ביצוען. העבודות הזוכות אמורות להוות תרומה לאמנות הפלסטית בישראל או להצביע על הבטחה לתרומה כזאת בעתיד.
הגלריה בקיבוץ לוחמי הגטאות

הגלריה בקיבוץ לוחמי הגטאות הוקמה בתחילת שנות ה-80 ביוזמתו של חבר הקיבוץ אבי הורביץ, בתמיכת הצייר משה קופפרמן, חבר הקיבוץ וחתן פרס ישראל לציור לשנת 2000. מטרתה לקרב לאמנות את חברי הקיבוץ ואת ילדיו ולהביא אמנות מודרנית לתושבי אזור הגליל המערבי ולמבקרי הקיבוץ. במקום מוצגות בדרך קבע תערוכות של אמנים מוכרים לצד תערוכות של אמנים בראשית דרכם.
רשימת הזוכים בפרס

1985 - יעקב דורצ'ין
1986 - יאן ראוכוורגר
1987 - פסח סלבוסקי
1988 - מירי נשרי
1989 - יצחק גולומבק
1990 - דליה אמוץ
1991 - מורן שניר
1992 - מאירה שמש
1993 - נעמי סימן-טוב
1994 - יואב אפרתי
1995 - מרילו לוין
1996 - צוקי סרפר
1997 - חגית רובינשטיין
1998 - גלעד קידר
1999 - סיגלית בקר
2000 - טליה סידי
2001 - טל מצליח
2002 - רוני טהרלב
2003 - מיכל חלבין
2004 - אדם רבינוביץ
2005 - דניל גרטמן
2006 - זיו בן דב
2007 - שרון פוליאקין
2008 - שחר סריג
2009 - עדה עובדיה
2010 - מאיה אטון
2011 - מריק לכנר
2012 - אורלי סבר
2013 - טל שושן
2014 - נדב ויסמן
2015 - נעה רז מלמד
2016 - מאשה גלוזמן
2017 - פאטמה אבו רומי
2018 - יורי כץ
2019 - עידו מרקוס
2020 - הדר סייפן
2021 - נעמה הדני
2022 - אמירה זיאן
2023 - בועז לוונטל
2024 - אביטל כנעני
מרד קאוטוקיינו

ציור של הכפר קאוטוקיינו ב-1799, מאת אנדרס פרדריק חולדברנד (שו')
מרד קאוטוקיינו (בנורווגית: Kautokeino-opprøret, בסאמית צפונית: Guovdageainnu stuimmit) היה מרד סאמי במחוז הכנסייתי קאוטוקיינו (כיום במטרופולין קאוטוקיינו) שפרץ ב-8.11.1852 כאשר קבוצה של סאמים תקפה נציגי ממשל נורווגים. המורדים הרגו את הסוחר והשוטר המקומיים, הציתו את ביתו של הסוחר, והצליפו בכומר הקהילתי ובבני ביתם של הכומר והסוחר.
המרד דוכא על ידי סאמים אחרים, כאשר שני מורדים נהרגו בקרב, ושניים ממנהיגי המרד הוצאו להורג בעריפה מאוחר יותר. המרד היה מאורע היסטורי יחידני, ומאז לא אירעו מקרים בהם התנגשות בין הסאמים לממשל הנורווגי הובילו לשפיכות דמים או לעימותים אלימים. בעקבות המרד הגיעה תקופה של היטמעות סאמים באוכלוסייה הנורווגית.
סרטו של נילס גאופ (נו')) "מרד קאוטוקיינו" (2008) עוסק באירועי המרד. אמו של נילס גאופ עצמו היא נינתה של קירסטן אנדרסדאטר ספיין, ממשתתפות המרד.
רקע

ישנם מספר גורמים שהביאו לפרוץ המרד: כלכליים, דתיים, אישיים וחברתיים.
מן הבחינה הכלכלית, הסאמים רועי האיילים (אנ') היו נתונים בלחץ עקב ההתיישבות הנורווגית ויצירת חוות חקלאיות שהקשו את הגישה לשטחי המרעה. עם סגירת הגבול לדוכסות הגדולה של פינלנד ב-1852, איבדו הסאמים הנורווגים גישה לשטחי מרעה החורף המסורתיים שלהם, שהיו בצד הפיני של הגבול. הדבר יצר חוסר ודאות כלכלי אצל רועי האיילים הסאמים.
מן הצד החברתי, המסחר באלכוהול יצר בעיות קשות של אלכוהוליזם בקרב הסאמים שפגעו בתרבות ובמרקם החברתי, כך שכל גורם שהפיץ אלכוהול נתפס כהרסני וגורמים המתנגדים לאלכוהול נתפסו כחיוביים. מעבר לכך, הסאמים היו עניים מן התושבים הנורווגים האחרים באזור, ונחשבו נחותים חברתית בעיני הנורווגים. הצד החברתי נתפס בתור הסיבה העיקרית למרד בעיני בית המשפט העליון עם שפיטת המורדים, והמרד אף נצבע שם בצבעים של הפיכת מעמדות, אולם אין שום אינדיקציה לכך שהייתה כוונה מעמדית כלשהי למנהיגי המרד" ונראה שמדובר בפרשנות שהושפעה מהאופנות הפוליטיות באירופה באותה תקופה.
מן הבחינה הדתית, תנועת ההתחיות הלסטאדיאנית שקיבלה תפוצה בקרב הסאמים באותה תקופה יצרה אצלם התעוררות. ההטפות של לארס לוי לסטאדיוס (אנ'), אליהן נחשפו נוסעים מקאוטוקיינו ששהו בקרסואנדו בחורף 1948, התחברו היטב ובמכוון לתרבות הסאמית. הלסטאדיאנים דרשו התמסרות מוחלטת לחזרה בתשובה, וידויים פומביים תוך בכי וזעקות (שנחשבו לאקסטטיות בקרב הלותרנים), והימנעות מאלכוהול. דרישה אחרונה זו סייעה להתמודדות הסאמית עם האלכוהוליזם, בעוד הכנסיה הנורווגית (אנ') הלותרנית נתפסה כקרובה לתעשיית האלכוהול שהייתה בבעלות המדינה. קבוצות לסטאדיניות קיצוניות, כמו זו שביצעה את המרד, הוסיפו מימד אקסטטי ללסטאדיאניזם, התייחסו לעצמם כ"בני האלוהים" וראו בעצמם קדושים המשתווים לאל ופועלים בשם האל נגד כופרם וחוטאים שאינם שותפים לאמונתם. הממסד הלותרני ראה באמונות אלו זו כפירה מוחלטת, והכמרים מטעמו, וראשון להם הכומר סטוקפלת, הגיבו בהוקעה והקאה של הלסטדיאנים מן הקהילות אותם ניהלו, בתקווה לדחוק אותם לחזרה למוטב. התגובה הייתה הפוכה: הקיצוניים הלסטאדיאנים שנודעו בתור "הרוחניים" או "המתעוררים" רק הקצינו את אמונותיהם ואת הקרע בינם לבין הממסד.
מן הבחינה האישית, התפרצויות אלימות קודמות, כמו ההתפרעות בסקיירוויי, יצרו יריבוות אישיות בין משתתפים בהתפרעות למשתתפים בדיכוייה ובענישת מנהיגיה. כך ראה הכומר ווסלף מנפגעי המרד, יריבות בינו לבין אסלק הטה ממנהיגי המרדאולם מלבד ווסלף עצמו אין עדות ליריבות כזו, בניגוד ליריבות אישית ברורה של הטה ומורדים אחרים מול השוטר בוכט.
גורמים שונים לאורך ההיסטוריה העלו גם סיבות ששירתו את צורכיהם, כמו אי שפיות והיעדר יכולת רוחנית, וווסלף אף העלה טיעון על בסיס אופי הסאמים כגזע, אולם אלו הלכו כלעומת שבאו.
רקע > תנועת הזעקות

הכיוון הרוחני אליו הקצינו לסטאדיאנים בקאוטוקיינו נובעת מהרקע של הנצרות באזור, ובפרט מ"תנועת הזעקות", זרם של נצרות פייטית שקיבל תפוצה בקרב הסאמים בקאטוקיינו ובפינמרק בכלל בסביבות 1760-1770, כ-80 שנה לפני המרד. הזעקות בשמה של התנועה התייחסו ל"דרשות יום הדין" שלה שהיו נפוצות בקאוטוקיינו, בה קראו תומכי התנועה, סאמים נוודים ברובם, לחזרה בתשובה תוך שהם בטראנס. לתנועה היו מאפיינים אקסטטיים חזקים כגון התעלפויות, עוויתות וחזיונות דומים לאלו של המכשפים הסאמיים, ונראה שהתנועה למעשה ספגה לתוכה מאפיינים של השאמאניזם הסאמי שהיה נתון לדיכוי מספר עשורים קודם לכן. ייתכן גם שהתעוררותם של המאפיינים השאמאניים הייתה מקושרת להתעוררות סאמית אתנית, מאחר שמטיפי תנועת הזעקות היו בעצמם סאמים פשוטים שבקריאותיהם פנו גם נגד הכמרים, ולפיכך פנו גם נגד הממסד מתוך הדת הממסדית עצמה.
השלטונות השוודיים, ששלטו בקאוטוקיינו במאה ה-18, התנגדו בתוקף לכל תנועה פייטית, ומאז 1741 החילו חוק שאסר על התכנסויות דתיות בבתי תפילה ללא אישור של הכומר הלותרני המקומי, ואסר על הדיוטות (ובכללם מטיפי תנות הזעקות) לשאת דרשות, חוק שבוטל רק ב-1842. עם הגעת הפייטיזם לקאוטוקיינו ב-1774 שלח לשם הממסד השוודי את הכומר הנורווגי (ממוצא איסלנדי) אולף יוספסון יורט להחזיר את הפולחן למסלולו. יורט, בנאמנות מוחלטת לשלטונות, התנגד לשפת הדיבור הסאמית, החרים כל ספרות סאמית שמצא, כפה בכוח ובמכות של מוטות סקי ומקלות תרבות נורווגית על התושבים, וכמובן התנגד לתנועת הזעקות. כך פעל במשך שבע שנותיו בקאוטוקיינו, ואף זכה על כך ב-1786 במדליית ההצטיינות הדנית Pro Meritis. ואולם אצל הסאמים הדבר יצר תגובת נגד של חוסר אמון ברשויות ובכנסייה הרשמית עד כדי הפגנות נגד הכומר וקריאות בגנותו.
רקע > ההמרה ללסטאדיאניות

ב-1847 שלח הכומר לסטאדיוס מטיפים אל קאוטוקיינו. המטיפים מצאו שם קרקע פורייה לאמונתם: שיירים מתנועת הזעקות של 1770, השאירו אצל הסאמים בקאוטוקיינו אמונה בתחיה אישית.
מאטיס יאקובסן הטה, ממובילי ההתפרעות בסקיירוויי, הומר ללסטדיאניות בידי אותם מטיפים, בעוד מורדים אחרים שמוכרים ממשפט מרד קאוטוקיינו, כמו אנדרס פדרסן בר ולארס יאקובסן הטה ביקרו בקרסואנדו ב-1848 שם פגשו את לסטאדיוס עצמו ושם המירו את אמונתם.
שיירי תנועת הצעקות סחפו את הלסטאדיאניזם בקאוטוקיינו הרחק מהתורה המקורית. אלן סקום ובעלה מאתיס האטה והאחים לארס ואסלאק הטה התבלטו במיוחד בהזדהות שלהם כאלוהים וכמשיח. בזכרונותיו של המורד אנדרס בר גם מוזכר עילפון שנתפס כמוות וטענות לחזרה לחיים והיוולדות מחדש כישויות אלוהיות.
רקע > הכמרים > הכומר סטוקפלת

הכומר נילס ויבה סטוקפלת (נו'), אז בן 64, הגיע לקאוטוקיינו ב-21.10.1851 בעצת הבישוף הלותרני של אוסלו, בתפקיד הכומר הקהילתי, שלא היה מאויש אז. סטוקפלת היה מומחה ותומך ידוע בתרבות ובשפה הסאמית. הוא גם היה מוכר ומכובד בקרב הסאמים כמי שפיתח כתב, מילון וספרי לימוד לשפה הסאמית. למעשה הברית החדשה בשפה הסאמית שחילקו המטיפים הלסטאדיאניים הייתה בתרגומו של סטוקפלת וזכתה לקריאה נלהבת מצד סאמים מכל שכבות הגיל בקאוטוקיינו,  בעוד סטוקפלת מחמיא לסאמים ביומנו ומציין כי אוריינות זו מקורה בחינוך טוב של ההורים הסאמים ולא במוסד חינוך רשמי. לפיכך קיווה הבישוף שסטוקפלת יוכל לאחות את הקרע בין הכנסייה הלותרנית הרשמית לבדלנים הרוחניים. לסטאדיוס, מצד שני, ראה טעם לפגם בדרך הגעתו של סטוקפלת ואף טען "הוא לא הודיע לאיש על בואו, אלא הגיע לקאוטוקיינו כמו גנב בלילה."
עם הגעתו של סטוקפלת התבדו התקוות: בניגוד לתושבים הסאמים שגילו אמפתיה למתפרעים, נבהל סטוקפלת' מהתפיסות הנוצריות האקסטטיות של המתפרעים ושל הקהילה בכלל, ונטה להתפרץ עליהם. באחת הפעמים בה נכנסו חברי קהילה לאקסטזה רוחנית, סטוקפלת אף הכה אותם במקל ובידיו בניסיון כושל להחזיר אותם לעשתונות ולהשליט סדר, ולבסוף נאלץ לקרוא למשטרה.
בניגוד לטענותיו של לסטאדיוס לאחר המרד כי לימוד הדת לסאמים נעשה בנורווגית במקום בסאמית, הרי שסטוקפלת כן לימד בסאמית, והסאמים הגיעו אליו ביוזמתם כדי לברר נושאים אמוניים. אולם סטוקפלת היה מאבד את שלוותו אל מול קשיי הלימוד, ואף היה עובר בין התלמידים ומכה אותם באוזנם עם ספר של הברית החדשה, כפי שסיפרו המורדים במשפט. כך שהלימוד בסאמית של סטוקפלת רק עודד את תחושת ההדרה ואת המרידה.
בהמשך ניהל סתוקפלת שיחות רבות עם רוחניים כדי לקרב אותם בדרכי נועם, אך השפעתו לא החזיקה יותר מימים ספורים. למעשה הוא עצמו החל להיות מטרה לביקורים מאיימים וניסיונות לסחוט ממנו הצהרות על צדקת הצד האכסטטי, ניסיונות שהדף בנחישות. אחד מאותם ניסיונות בוצע על ידי רסמוס ספיין, האחים אולה ומונס סומבי ויון יוהנסן הטה שנכנסו לחדרו של סטוקפלת. הוא נלחץ וקרא לסוחר רות ולעוזרו בוכט לעזרה. לאחר מכן שלח בקשה לשוטר לעצור את הארבעה שנכנסט לחדרו, בתוספת אסלאק ומאתיס הטה ולהעביר אותם לאלטה.
בשלב מסוים ספג סטוקפלת ביקורת ולעג משלוש נשים, מאז הפסיק לנהל שיחות אישיות עם ה"רוחניים", וראה בהם כופרים ומתכחשים.
הגינויים, הנידוי והאלימות שנהג סטוקפלת כלפי ה"רוחניים" הגדילו את הקיטוב וגרמו לאוכלוסייה המקומית לראות את הכנסייה באור שלילי.
לבסוף הוחלף סטוקפלת באביב 1852 על ידי הכומר ווסלף, ועזב את המקום מספר חודשים לפני פרוץ מרד קאוטוקינו
, אך הספיק ללבות את הבעיה במישרין בתקופה בה נהג כלפי הרוחניים ביד קשה ובעקיפין כשהביא להחלפת השוטר המקומי.
למעשה הניתוח של האנתרופולוגית נלייט זורחדראחר מציב את הביקורת החריפה של הכומר של סקיירווי, קוואלס, ושל סטוקפלת' ואת הסטיגמה והפירוד שיצרה בתור הסיבה שהביאה להתגבשות הקבוצה הקיצונית ובתור הסיבה העיקרית להתפרצות המרד.
רקע > הכמרים > הכומר ווסלף

בישוף טרומסה (הולוגלנד) דניאל ברמר יול (אנ'), שבביקורו בקאוטוקיינו התרשם לטובה מן הלהיטות הסאמית לקריאת ספרי הקודש, ובעצמו למד סאמית, פעל נמרצות להגדרת קאוטוקיינו כקהילה עצמאית בעלת כומר משלה. משהצליח, מינה לתפקיד הכומר המקומי את פרדריק ולדמאר ווסלף (אנ') בן ה22. בדומה לסטוקפלת ויול, הכומר ווסלף לא היה חסר רקע לגבי הסאמים. הוא למד סאמית לפני הגעתו לקאוטוקיינו, ואת נאום ההשבעה שלו נשא בסאמית ב-12.4.1852 כשלצידו סטוקפלת.
ווסלף קיבל תדרוכים מיול לגבי הקהילה, אולם לא הייתה לו היכרות אישית עם דרכי הביטוי הרוחניות ועם החוויה הרוחנית בתרבות הסאמית, ולכן הגיע ללא כל ניסיון מעשי לקהילה שכבר הייתה בתסיסה ברורה לאחר שהותו של סטוקפלת. כתוצאה מכך ווסלף סירב מספר פעמים לשתף חברי קהילה בטקס האוכריסטיה בטענה שלא הבינו שהם צריכים מחילה לחטאיהם, וההתכנסויות שניהל הופרעו לעיתים קרובות על ידי הרוחניים.
בכל מקרה המרד התקיים כאשר ווסלף שהה רק חודשים ספורים בקאוטוקיינו, כך שהשפעתו על פריצת המרד לא הייתה משמעותית יחסית. אולם באותם חודשים בית הכומר נבנה מחדש, ובינתיים הוא התגורר במבנה במתחם של הסוחר רות. זו הייתה הסיבה המרכזית שבגינה נקלע לאירועי המרד.
רקע > הסוחר רות והשוטר בוכט

קארל יוהאן רות (נו'), הסוחר המקומי שהגיע משוודיה, היה הראשון שקיבל רישיון להפעלת פונדק וחנות בקאוטוקיינו. המסחר באלכוהול בו עסק והאלכוהוליזם שהתפשט בקרב הסאמים יצרו להם חובות אצל רות, והוא לעיתים היה גובה אותם בהחרמה ושחיטה של איילים מעדרי הסאמים, מה שהכניס את החייבים לקשיים כלכליים גדולים אף יותר.
עם הגעתו של רות, הגיע איתו שוודי נוסף, לארס יוהאן בוכט (נו'), כעוזר לפעילות המסחר. בוכט עבד ארבע שנים קודם לכן כשוטר מקומי בשוודיה, אך הודח בשל רשלנות במילוי תפקידו. מאז הספיק לשמש בפינלנד בפעילות אנטי-לסטאדיאנית. הכומר סטוקפלת', ראה בהגעתו הזדמנות, ופנה לשלטונות בבקשה להדיח את השוטר המקומי אולה איסקסן הטה (נו') שתמך ברוחניים, ואולי גם השתייך אליהם, והציע למנות במקומו את בוכט. בקשתו התקבלה חלקית ב-8.12.1851, ובזמן מרד קאוטוקיינו שימש בוכט בממלא מקום השוטר המקומי.
בוכט התגורר בביתו של רות, ועם כניסתו לתפקיד השיטור עסק במשך כמה חודשים בהבאת מתפרעי סקיירוויי לדין. במסגרת זו נתפס כרודף את אלן סקום, וגם עסק בגביית הוצאות המשפט מן הנאשמים. פעילות זו הפכה אותו לאחד ממוקדי המתקפה העיקריים במרד קאוטוקיינו.